LIITE

Korvataan asetuksen (EY) N:o 794/2004 liitteessä I oleva III.14 osa seuraavasti:

”OSA III.14

LISÄTIETOLOMAKE – KALASTUS- JA VESIVILJELYALAN TUKI

Kalastus- ja vesiviljelyalan valtiontukien tarkastelemista koskevien suuntaviivojen (1), jäljempänä ’suuntaviivat’, soveltamisalaan kuuluvasta tukitoimenpiteistä ilmoittamiseen on käytettävä tätä lisätietolomaketta.

1. Yhteiset arviointiperiaatteet

1.1 Täyttääkö tukitoimenpide seuraavat yhteiset arviointiperusteet? Jos vastaus kyllä tai jos tukitoimenpiteen ei edellytetä täyttävän suuntaviivojen 3.6 jakson mukaista kannustavan vaikutuksen periaatetta, rastikaa asianmukainen ruutu.

☐ Tukitoimenpide vaikuttaa selkeästi määritellyn yhteisen edun mukaisen tavoitteen saavuttamiseen.

☐ Valtion toteuttamien toimien tarve: valtiontukitoimenpide on kohdennettu tilanteeseen, jossa tuella saadaan aikaan merkittävä vaikutus, johon ei päästä markkinoiden omin toimin, esimerkiksi korjaamalla markkinoiden toimintapuute.

☐ Tukitoimenpiteen tarkoituksenmukaisuus: tukitoimenpide on yhteisen edun mukaisen tavoitteen saavuttamiseen soveltuva politiikan väline.

☐ Kannustava vaikutus: tuki muuttaa yrityksen toimintatapaa niin, että se harjoittaa sellaista ylimääräistä toimintaa, jota se ei harjoitettaisi ilman tukea tai harjoittaisi rajoitetusti tai eri tavalla taikka eri paikassa; tai tuella ei edellytetä olevan kannustavaa vaikutusta suuntaviivojen 52 kohdan mukaisesti.

☐ Tuen oikeasuhteisuus (tuen rajaaminen välttämättömään): tuen määrä on rajattu vähimmäismäärään, joka tarvitaan investointien tai toimintojen lisäämiseksi kyseisellä alueella.

☐ Kilpailuun ja jäsenvaltioiden väliseen kauppaan kohdistuvien kohtuuttomien kielteisten vaikutusten välttäminen: tuen kielteiset vaikutukset ovat riittävän rajoitettuja niin, että toimenpiteen kokonaisvaikutus on myönteinen.

☐ Tuen läpinäkyvyys: jäsenvaltioilla, komissiolla, talouden toimijoilla ja kansalaisilla on mahdollisuus saada helposti käyttöönsä kaikki tarvittavat säädökset ja muut tuen myöntämistä koskevat tarpeelliset tiedot.

1.2 Onko tukitoimenpide tai jokin sen ehdoista unionin lainsäädännön vastainen – kuten rahoitusmenetelmä, jos se kuuluu erottamattomasti tukitoimenpiteeseen?

☐ Kyllä ☐ Ei

1.3 Onko tuki kolmansiin maihin tai jäsenvaltioihin suuntautuvaan vientiin liittyvälle toiminnalle myönnettyä tukea eli tukea, joka liittyy suoraan vientimääriin, jakeluverkon perustamiseen ja toimintaan tai muihin vientitoimintaan liittyviin kustannuksiin, tai tukea, jolla suositaan kotimaisia tuotteita tuontituotteiden kustannuksella?

☐ Kyllä ☐ Ei

Huomatkaa, että jos vastaus kohdissa 1.2 ja 1.3 esitettyihin kysymyksiin on kyllä, tuki ei sovellu sisämarkkinoille, kuten suuntaviivojen 26 ja 27 kohdassa vahvistetaan.

1.4 Onko tuki myönnetty yritykselle, jolle on annettu aiempaan komission päätökseen perustuva perintämääräys tuen sääntöjenvastaisuuden ja sisämarkkinoille soveltumattomuuden takia?

Huomatkaa, ettei tämä koske perussopimuksen 107 artiklan 2 kohdan b alakohdassa tarkoitettua luonnonmullistusten aiheuttamien vahinkojen korvaamiseksi myönnettävää tukea.

☐ Kyllä ☐ Ei

Jos vastaus on kyllä, ilmoittakaa kyseinen komission päätös.

2. Kalastus- ja vesiviljelyalaa koskevat erityiset periaatteet

2.1 Jos kyse on tukijärjestelmästä, onko sellaisten toimijoiden hakemukset suljettu tuen ulkopuolelle, jotka ovat syyllistyneet yhteen tai useampaan Euroopan parlamentin ja neuvoston asetuksen (EU) N:o 508/2014 (2) 10 artiklan 1 kohdassa tarkoitettuun rikkomukseen tai rikokseen taikka syyllistyneet mainitun asetuksen 10 artiklan 3 kohdassa tarkoitettuun petokseen mainitun asetuksen 10 artiklan 4 kohdan nojalla hyväksytyissä delegoiduissa säädöksissä vahvistettuna ajanjaksona?

Huomatkaa, ettei tätä periaatetta sovelleta tukeen, joka täyttää suuntaviivojen 4, 5.3 ja 5.4 jaksossa esitetyt erityiset edellytykset.

☐ Kyllä ☐ Ei

Jos vastaus on kyllä, ilmoittakaa määräys, joka koskee sellaisten hakemusten hylkäämistä.

2.2 Jos kyse on yksittäisestä tuesta, voitteko vahvistaa, ettei asianomainen toimija ole syyllistynyt yhteen tai useampaan Euroopan parlamentin ja neuvoston asetuksen (EU) N:o 508/2014 10 artiklan 1 kohdassa tarkoitettuun rikkomukseen tai rikokseen eikä syyllistynyt mainitun asetuksen 10 artiklan 3 kohdassa tarkoitettuun petokseen mainitun asetuksen 10 artiklan 4 kohdan nojalla hyväksytyissä delegoiduissa säädöksissä vahvistettuna ajanjaksona?

Huomatkaa, ettei tätä periaatetta sovelleta tukeen, joka täyttää suuntaviivojen 4, 5.3 ja 5.4 jaksossa esitetyt erityiset edellytykset.

☐ Kyllä ☐ Ei

2.3 Määrätäänkö tukitoimenpiteessä erikseen, että jokaisen yrityksen on noudatettava yhteisen kalastuspolitiikan sääntöjä koko hankkeen toteutuksen ajan ja viiden vuoden ajan siitä, kun loppumaksu on suoritettu tuensaajalle?

☐ Kyllä ☐ Ei

2.4 Voitteko vahvistaa, että sellaisen tuensaajan on maksettava tuki takaisin, joka syyllistyy yhteen tai useampaan asetuksen (EU) N:o 508/2014 10 artiklan 1 kohdassa tarkoitettuun rikkomukseen tai rikokseen hankkeen toteutusaikana tai viiden vuoden aikana siitä, kun loppumaksu on suoritettu tuensaajalle?

☐ Kyllä ☐ Ei

2.5 Voitteko vahvistaa, ettei tukea myönnetä toiminnoille, jotka vastaavat asetuksen (EU) N:o 508/2014 11 artiklassa tarkoitettuja tukeen oikeuttamattomia toimia?

☐ Kyllä ☐ Ei

2.6 Jos vastaus tämän lisätietolomakkeen osioissa 2.3, 2.4 ja 2.5 esitettyihin kysymyksiin on kyllä, ilmoittakaa asiaankuuluvan kansallisen säädöksen (tai säädösten) erityissäännökset, joissa on vahvistettu kysymyksissä tarkoitetut edellytykset.

2.7 Jos tukitoimenpide vastaa asetuksen (EU) N:o 508/2014 mukaisesti tukeen oikeutettua tointa, onko se mainitun asetuksen tarkoitettua tointa koskevien säännösten ja etenkin julkisen tuen intensiteettiä koskevien säännösten mukainen?

☐ Kyllä ☐ Ei

Jos ei, perustelkaa tuen välttämättömyys.

3. Vaikutus yhteisen edun mukaisen tavoitteen saavuttamiseen

3.1 Kuuluuko tukitoimenpide suuntaviivojen 4, 5.1, 5.3 tai 5.4 jakson soveltamisalaan ja täyttääkö se asianomaisessa jaksossa esitetyt erityiset edellytykset?

☐ Kyllä ☐ Ei

Huomatkaa, että jos vastaus on kyllä, komissio katsoo tukitoimenpiteen edistävän yhteisen edun mukaisen tavoitteen saavuttamista, joten osioita 3.2 ja 3.3 ei tarvitse täyttää.

3.2 Ilmoittakaa tavoite tai tavoitteet, jonka tai joiden saavuttamista tukitoimenpiteellä edistetään ja joka koskee tai jotka koskevat perussopimuksen 107 artiklan 3 kohdassa tarkoitettua yhteistä etua.

3.3 Ilmoittakaa yhteisen kalastuspolitiikan tavoite tai tavoitteet, jonka tai joiden saavuttamista tukitoimenpiteellä edistetään, ja osoittakaa selvästi, miten tukitoimenpiteellä edistetään tavoitteen tai tavoitteiden saavuttamista siten, ettei yhteisen kalastuspolitiikan muihin tavoitteisiin (3) vaikuteta kielteisesti.

4. Valtion toimenpiteiden tarve

4.1 Kuuluuko tukitoimenpide suuntaviivojen 4, 5.1, 5.3 tai 5.4 jakson soveltamisalaan ja täyttääkö se asianomaisessa jaksossa esitetyt erityiset edellytykset?

☐ Kyllä ☐ Ei

Huomatkaa, että jos vastaus on kyllä, komissio katsoo valtion toimenpiteiden olevan tarpeen, joten osioita 4.2, 4.3 ja 4.4 ei tarvitse täyttää.

4.2 Kuvatkaa ongelma, johon tukitoimenpiteellä on tarkoitus puuttua, ja selittäkää, miten tuki on kohdennettu, jotta sen avulla voidaan saada aikaan merkittävä vaikutus, johon ei päästä markkinoiden omin toimin.

4.3 Selittäkää, korjataanko tukitoimenpiteellä markkinoiden toimintapuutteita ja miten se tapahtuu sekä miten toimenpide sitä kautta parantaa markkinoiden tehokasta toimintaa ja kilpailukykyä, tai sikäli kuin markkinoiden tulokset ovat epätyydyttäviä oikeudenmukaisuuden tai koheesion kannalta, käytetäänkö tukea aiempaa suotavamman ja oikeudenmukaisemman markkinatilanteen saavuttamiseen ja miten se tapahtuu.

4.4 Selittäkää, edistääkö tuki kalastus- ja vesiviljelyalan järkiperäistämistä ja tehostamista ja onko sen tavoitteena saada aikaan pysyviä parannuksia, jotta alan toiminta voi perustua markkinatekijöihin, sekä miten se tapahtuu.

5. Tuen tarkoituksenmukaisuus

5.1 Kuuluuko tukitoimenpide suuntaviivojen 4, 5.1, 5.3 tai 5.4 jakson soveltamisalaan ja täyttääkö se asianomaisessa jaksossa esitetyt erityiset edellytykset?

☐ Kyllä ☐ Ei

Huomatkaa, että jos vastaus on kyllä, komissio katsoo tukitoimenpiteen olevan tarkoituksenmukainen politiikan väline, joten osioita 5.2–5.5 ei tarvitse täyttää.

5.2 Osoittakaa, ettei ole olemassa muita vähemmän vääristäviä politiikan välineitä, joiden avulla voitaisiin samassa määrin edistää yhteisen kalastuspolitiikan tavoitteiden saavuttamista, ja kertokaa, miksi muut toimintavaihtoehdot on hylätty.

5.3 Onko ilmoitettua tukitoimenpidettä koskeva vaikutustenarviointi tehty?

☐ Kyllä ☐ Ei

Jos vastaus on kyllä, esittäkää kooste vaikutustenarvioinnin tärkeimmistä päätelmistä.

5.4 Ilmoittakaa tukimuoto ja selittäkää, miksi valittu muoto todennäköisesti vääristää kilpailua ja kauppaa vähiten.

5.5 Jos tuki myönnetään muodossa, joka tarjoaa suoran rahallisen edun (esimerkiksi suorat avustukset, vapautukset veroista, sosiaaliturvamaksuista tai muista pakollisista maksuista tai niiden alennukset), osoittakaa, miksi muut mahdollisesti vähemmän vääristävät tukimuodot, kuten takaisin maksettavat ennakot tai velka- tai pääomainstrumentteihin perustuvat tukimuodot (esimerkiksi halpakorkoiset lainat tai korkotuet, valtion takaukset tai muunlainen edullisin ehdoin toteutettu pääomasijoitus), ovat vähemmän tarkoituksenmukaisia vaihtoehtoja.

6. Kannustava vaikutus

6.1 Onko tuki luonteeltaan korvaavaa, kuten 4, 5.3 tai 5.4 jakson soveltamisalaan kuuluva tuki, ja täyttääkö se asianomaisessa jaksossa vahvistetut erityiset edellytykset, tai kuuluuko tuki suuntaviivojen 5.6 jakson soveltamisalaan ja täyttääkö se mainitussa jaksossa asetetut edellytykset?

☐ Kyllä ☐ Ei

Huomatkaa, että jos vastaus on kyllä, tuelta ei edellytetä kannustavaa vaikutusta, joten osioita 6.2–6.6 ei tarvitse täyttää.

6.2 Osoittakaa, miten tuki muuttaa yrityksen toimintaa siten, että yritys harjoittaa sellaista lisätoimintaa, jota se ei olisi ryhtynyt harjoittamaan ilman tukea tai jota se harjoittaisi rajoitetusti tai eri tavalla.

6.3 Kattaako tuki kustannuksia, joita edunsaajalle olisi toiminnasta joka tapauksessa aiheutunut, tai korvataanko sillä taloudelliseen toimintaan liittyvää tavanomaista liiketoimintariskiä?

☐ Kyllä ☐ Ei

Huomatkaa, että jos vastaus on kyllä, tuella ei voida katsoa olevan kannustavaa vaikutusta (suuntaviivojen 49 kohta).

6.4 Myönnetäänkö tukea toimintaan, jota tuensaaja on alkanut toteuttaa jo ennen tukihakemuksen jättämistä kansallisille viranomaisille?

☐ Kyllä ☐ Ei

Huomatkaa, että jos vastaus on kyllä, tuella ei voida suuntaviivojen 51 kohdan mukaisesti katsoa olevan kannustavaa vaikutusta.

6.5 Onko tuki toimintatukea (4) tai tukea, joka on tarkoitettu helpottamaan pakollisten vaatimusten noudattamista?

☐ Kyllä ☐ Ei

Huomatkaa, että jos vastaus on kyllä, tällainen tuki ei periaatteessa sovellu sisämarkkinoille suuntaviivojen 50 kohdan mukaisesti, ellei kyse ole unionin lainsäädännössä tai suuntaviivoissa nimenomaisesti säädetyistä tätä koskevista poikkeuksista tai asianmukaisesti perustelluista muista tapauksista.

Jos vastaus on kyllä, mainitkaa säännökset, joissa nimenomaan sallitaan tällainen tuki, tai antakaa tukea koskevat yksityiskohtaiset perustelut.

6.6 Jos tuki annetaan veroetuuksien muodossa, vahvistetaanko oikeus tukeen objektiivisin perustein ja ilman jäsenvaltion muuta harkintavaltaa?

Huomatkaa, ettei viimeksi mainittua vaatimusta sovelleta myöhemmin käyttöön otettaviin verojärjestelmiin, jos toimenpide kuului jo aikaisempien veroetuuksiin perustuvien järjestelmien soveltamisalaan.

☐ Kyllä ☐ Ei

7. Tuen oikeasuhteisuus

7.1 Onko tuki luonteeltaan korvaavaa, kuten 4, 5.3 tai 5.4 jakson soveltamisalaan kuuluva tuki, ja täyttääkö se asianomaisessa jaksossa vahvistetut erityiset edellytykset, tai kuuluuko tuki suuntaviivojen 5.6 jakson soveltamisalaan ja täyttääkö se mainitussa jaksossa asetetut edellytykset?

☐ Kyllä ☐ Ei

Huomatkaa, että jos vastaus on kyllä, tuen katsotaan olevan oikeasuhteista, joten osioita 7.2–7.4 ei tarvitse täyttää.

7.2 Osoittakaa, että tuki vastaa investoinnin toteuttamisesta kyseisellä alueella aiheutuvia ylimääräisiä nettokustannuksia verrattuna vaihtoehtoiseen skenaarioon, jossa tukea ei myönnettäisi, ja miten se tapahtuu.

7.3 Jos tukitoimenpide on samankaltainen kuin asetuksen (EU) N:o 508/2014 nojalla tukeen oikeutettu toimi, ylittääkö tuen määrä julkiseen tukeen sovellettavan enimmäisintensiteetin, joka on vahvistettu mainitun asetuksen 95 artiklassa ja liitteessä I?

☐ Kyllä ☐ Ei

Jos vastaus on kyllä, perustelkaa tuen välttämättömyys.

7.4 Myönnetäänkö tukea samanaikaisesti useista järjestelmistä tai voiko se kasautua tapauskohtaisen tuen kanssa?

☐ Kyllä ☐ Ei

Jos vastaus on kyllä, ylittääkö toiminnan julkisen rahoituksen kokonaismäärä suuntaviivoissa tarkoitetun tuen enimmäisintensiteetin?

☐ Kyllä ☐ Ei

8. Vaikutus kilpailuun ja kauppaan

8.1 Kuuluuko tukitoimenpide suuntaviivojen 4, 5.1, 5.3 tai 5.4 jakson soveltamisalaan ja täyttääkö se asianomaisessa jaksossa esitetyt edellytykset?

☐ Kyllä ☐ Ei

Huomatkaa, että jos vastaus on kyllä, komissio katsoo vaikutusten kilpailuun ja kauppaan olevan rajoitettu mahdollisimman vähäisiksi, joten osioita 8.2 ja 8.3 ei tarvitse täyttää.

8.2 Osoittakaa, millä tavoin tukitoimenpiteen kielteiset vaikutukset, jotka ilmenevät kilpailun vääristymisenä ja vaikutuksena jäsenvaltioiden väliseen kauppaan, on rajoitettu mahdollisimman vähäisiksi ja millä tavoin yhteisen edun mukaisen tavoitteen saavuttamista edistävät myönteiset vaikutukset ovat niitä suuremmat. Jos kyse on tukijärjestelmästä, ottakaa huomioon kasautumista johtuva vääristymien taso yksittäisen tason sijasta, samoin kuin asianomaisten hankkeiden koko, yksittäiset ja kasautuvat tuen määrät, oletetut tuensaajat sekä kohdealan ominaisuudet. Jos kyse on yksittäisestä tuesta, käsitelkää kielteisiä vaikutuksia, jotka liittyvät markkinoilta poistumisen ehkäisemiseen ja huomattavan markkinavoiman käsitteeseen, ja esittäkää näyttöä, jonka avulla kyseiset maantieteelliset markkinat, kilpailijat sekä asianomaiset asiakkaat ja kuluttajat voidaan määrittää.

8.3 Onko ilmoitettua tukitoimenpidettä koskeva vaikutustenarviointi tehty?

☐ Kyllä ☐ Ei

Jos vastaus on kyllä, esittäkää kooste vaikutustenarvioinnin tärkeimmistä päätelmistä.

9. Avoimuus

9.1 Julkaiseeko jäsenvaltio vähintään seuraavat tiedot internetissä kattavalla valtiontukisivustolla kansallisella tai alueellisella tasolla?

a) tukijärjestelmän ja sen täytäntöönpanosääntöjen koko teksti tai yksittäisen tuen oikeusperusta tai linkki siihen

b) tuen myöntävä viranomainen tai viranomaiset

c) yksittäisten tuensaajien nimet, kullekin tuensaajalle myönnetyn tuen muoto ja määrä, tuen myöntämispäivä, yrityslaji (pk-yritys, suuri yritys), tuensaajan sijaintialue (NUTS II -tasolla) ja yrityksen harjoittaman toiminnan pääasiallinen toimiala (NACE:n kolminumerotasolla). (Tästä julkaisuvaatimuksesta voidaan luopua, kun kyseessä on yksittäinen tuki, joka ei ylitä 30 000 euron kynnysarvoa. Veroetuuksiin perustuvien tukijärjestelmien tapauksessa tiedot voidaan antaa seuraavia vaihteluvälejä käyttäen (miljoonaa euroa): 0,03–0,5; yli 0,5–1; yli 1–2; yli 2.)

☐ Kyllä ☐ Ei

9.2 Vahvistakaa, että tällaiset tiedot

a) julkaistaan sen jälkeen, kun päätös tuen myöntämisestä on tehty

b) säilytetään vähintään 10 vuotta

c) ovat julkisesti saatavilla rajoituksitta (5).

☐ Kyllä ☐ Ei

Huomatkaa, ettei jäsenvaltioiden tarvitse julkaista tietoja ennen 1 päivää heinäkuuta 2017 (6).

10. Tukimuodot

10.1 Valitkaa suuntaviivojen jakso, jonka mukaisesti tukea olisi arvioitava, ja antakaa valittua vaihtoehtoa koskevat yksityiskohtaiset tiedot tämän lisätietolomakkeen osioissa 11–18.

☐ Suuntaviivojen 4.1 jakso: luonnonmullistusten tai poikkeuksellisten tapahtumien aiheuttamien vahinkojen korvaamiseen tarkoitettu tuki

☐ Suuntaviivojen 5.1 jakso: tuki ryhmäpoikkeusasetuksen soveltamisalaan kuuluville toimenpideluokille

☐ Suuntaviivojen 5.2 jakso: tiettyjen horisontaalisten suuntaviivojen soveltamisalaan kuuluva tuki

☐ Suuntaviivojen 5.3 jakso: tuki epäsuotuisten sääolojen aiheuttaman vahingon korvaamiseksi

☐ Suuntaviivojen 5.4 jakso: tuki vesiviljelyalan eläintautien ennaltaehkäisystä, valvonnasta ja hävittämisestä aiheutuneisiin kustannuksiin

☐ Suuntaviivojen 5.5 jakso: veronluonteisilla maksuilla rahoitettava tuki

☐ Suuntaviivojen 5.6 jakso: toimintatuki syrjäisimmillä alueilla

☐ Suuntaviivojen 5.7 jakso: tuki muihin toimenpiteisiin

11. Luonnonmullistusten tai poikkeuksellisten tapahtumien aiheuttamien vahinkojen korvaamiseen tarkoitettu tuki

Tämä osio on täytettävä, jos on kyse suuntaviivojen 4.1 jakson mukaisen luonnonmullistusten tai poikkeuksellisten tapahtumien aiheuttamien vahinkojen korvaamiseen tarkoitetun tuen ilmoittamisesta.

11.1 Onko tukitoimenpide ennalta varautumista varten perustettu puitetukijärjestelmä, jonka tavoitteena on korvata maanjäristyksistä, lumivyöryistä, maanvyöryistä, tulvista, pyörremyrskyistä, hurrikaaneista, tulivuorenpurkauksista sekä luonnollisesti syttyneistä metsä- ja maastopaloista aiheutuneet vahingot?

☐ Kyllä ☐ Ei

(Jos vastaus on kyllä, osioita 11.3., 11.4, 11.5, 11.7 ja 11.8 ei tarvitse täyttää.)

11.2 Mikä luonnonmullistus tai poikkeuksellinen tapahtuma aiheutti vahingon, josta korvausta on maksettava (tai voisi aiheuttaa, jos kyseessä on ennalta varautumista varten perustettu puitejärjestelmä)?

11.3 Ilmoittakaa osiossa 11.1 tarkoitetun tapahtuman ajankohta.

11.4 Ilmoittakaa päivämäärä, johon saakka tukea voidaan maksaa.

11.5 Onko jäsenvaltion toimivaltainen viranomainen virallisesti tunnustanut, että tapahtuma on luonteeltaan luonnonmullistus tai poikkeuksellinen tapahtuma?

☐ Kyllä ☐ Ei

11.6 Maksetaanko tuki suoraan kyseiselle yritykselle?

☐ Kyllä ☐ Ei

11.7 Osoittakaa, että luonnonmullistuksen tai poikkeuksellisen tapahtuman ja yrityksen kärsimien vahinkojen välillä on suora syy-seuraussuhde.

11.8 Esittäkää mahdollisimman tarkka arvio yrityksen kärsimistä vahingoista.

11.9 Ilmoittakaa, minkätyyppinen vahinko korvataan (esim. aineellinen omaisuusvahinko, tulojen menetys).

11.10 Ovatko tukikelpoisia kustannuksia ainoastaan luonnonmullistuksen tai poikkeuksellisen tapahtuman suorana seurauksena aiheutuneiden vahinkojen kustannukset?

☐ Kyllä ☐ Ei

11.11 Onko viranomainen, tuen myöntävän viranomaisen hyväksymä riippumaton asiantuntija tai vakuutusyhtiö arvioinut vahingosta aiheutuneet kustannukset?

☐ Kyllä ☐ Ei

Jos vastaus on kyllä, tarkentakaa, mikä taho on arvioinut kustannukset.

11.12 Kuvatkaa, miten vahingot on laskettu.

11.13 Jos kyseessä on aineellinen omaisuusvahinko, lasketaanko se korjauskustannusten tai kyseisellä omaisuuserällä ennen luonnonmullistusta tai poikkeuksellista tapahtumaa olleen taloudellisen arvon perusteella?

☐ Kyllä ☐ Ei

11.14 Jos kyseessä on aineellinen omaisuusvahinko, ylittääkö tuki korjauskustannukset tai omaisuuserän markkina-arvon laskun?

☐ Kyllä ☐ Ei

11.15 Jos kyse on tulonmenetyksestä, lasketaanko se vähentämällä

a) sinä vuonna, jona poikkeuksellinen tapahtuma tai luonnonmullistus tapahtui, tai jokaisena seuraavana vuonna, johon tuotantovälineiden täydellinen tai osittainen tuhoutuminen vaikutti, tuotettujen kalastus- ja vesiviljelytuotteiden määrä kerrottuna kyseisen vuoden aikana saadulla keskimääräisellä myyntihinnalla

b) kalastus- ja vesiviljelytuotteiden keskimääräisestä vuosituotannosta, joka on tuotettu kolmen vuoden ajanjaksolla ennen luonnonmullistusta tai poikkeuksellista tapahtumaa, tai luonnonmullistusta tai poikkeuksellista tapahtumaa edeltävään viisivuotiskauteen perustuvan kolmen vuoden keskimääräisestä tuotannosta, lukuun ottamatta korkeinta ja alinta määrää, kerrottuna saadulla keskimääräisellä myyntihinnalla?

☐ Kyllä ☐ Ei

11.16 Lasketaanko vahinko erikseen kullekin yksittäiselle tuensaajalle?

☐ Kyllä ☐ Ei

11.17 Onko vahingon korvaamiseksi saatu tuki ja muut maksut rajoitettu enintään 100 prosenttiin tukikelpoisista kustannuksista, vakuutussopimusten perusteella saadut maksut mukaan luettuina?

☐ Kyllä ☐ Ei

11.18 Jos kyse on ennalta varautumiseen perustuvasta puitejärjestelmästä, voitteko vahvistaa, että jäsenvaltio noudattaa suuntaviivojen 130 kohdassa vahvistettua ilmoitusvelvoitetta?

☐ Kyllä ☐ Ei

11.19 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

12. Tuki ryhmäpoikkeusasetuksen soveltamisalaan kuuluville toimenpideluokille

Tämä osio on täytettävä, kun ilmoitetaan tukitoimenpiteestä, joka on samantyyppinen kuin sellaisen tukimuodon piiriin kuuluva tuki, joka voidaan suuntaviivojen 19 kohdan a alakohdassa tarkoitetun ryhmäpoikkeusasetuksen nojalla katsoa sisämarkkinoille soveltuvaksi suuntaviivojen 5.1 jaksossa esitetyllä tavalla. Jos kyse on tukitoimenpiteestä, joka on samantyyppinen kuin asetuksen (EU) N:o 1388/2014 (7) 44 artiklassa tarkoitettu tuki luonnonmullistusten aiheuttaman vahingon korvaamiseen, täyttäkää osio 11.

12.1 Onko tuki samantyyppinen kuin sellaisen tukimuodon piiriin kuuluva tuki, joka voidaan suuntaviivojen 19 kohdan a alakohdassa tarkoitetun ryhmäpoikkeusasetuksen nojalla katsoa sisämarkkinoille soveltuvaksi?

☐ Kyllä ☐ Ei

Ilmoittakaa sovellettava asetus ja kyseisen asetuksen asiaankuuluvat artiklat.

12.2 Täyttääkö tuki sovellettavan asetuksen asiaankuuluvissa artikloissa asetetut kriteerit?

☐ Kyllä ☐ Ei

Jos vastaus on ei, perustelkaa tuen välttämättömyys.

12.3 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

13. Tiettyjen horisontaalisten suuntaviivojen soveltamisalaan kuuluva tuki

Tämä osio on täytettävä, jos on kyse sellaisen tukitoimenpiteen ilmoittamisesta, joka kuuluu tiettyjen horisontaalisten suuntaviivojen tai muiden komission hyväksymien välineiden soveltamisalaan suuntaviivojen 5.2 jaksossa tarkoitetulla tavalla.

13.1 Kuuluuko tuki tiettyjen horisontaalisten suuntaviivojen tai muiden komission hyväksymien välineiden (8) soveltamisalaan?

☐ Kyllä ☐ Ei

Jos vastaus on kyllä, ilmoittakaa asiaankuuluvat horisontaaliset suuntaviivat tai välineet ja kyseisten säädösten asiaankuuluvat säännökset, ja osoittakaa, että tuki täyttää kyseisten säädösten asiaankuuluvissa säännöksissä asetetut kriteerit.

13.2 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

14. Tuki epäsuotuisten sääolojen aiheuttaman vahingon korvaamiseksi

Tämä osio on täytettävä, jos on kyse suuntaviivojen jakson 5.3 mukaisen epäsuotuisten sääolojen aiheuttaman vahingon korvaamiseen tarkoitetun tuen ilmoittamisesta. Jos kyse on tukitoimenpiteestä, joka on samantyyppinen kuin asetuksen (EU) N:o 1388/2014 20 artiklassa tarkoitettu epäsuotuisia sääoloja varten perustettujen keskinäisten rahastojen tukimuotoon sisältyvä tuki, täyttäkää osio 12.

14.1 Onko tukitoimenpide ennalta varautumiseen perustuva puitejärjestelmä, jolla korvataan epäsuotuisten sääolojen aiheuttamia vahinkoja?

☐ Kyllä ☐ Ei

(Jos vastaus on kyllä, osioita 14.3–14.6 ja 14.9 ei tarvitse täyttää.)

14.2 Millaiset epäsuotuisat sääolot aiheuttivat vahingon, josta korvausta on maksettava (tai voisivat aiheuttaa, jos kyseessä on ennalta varautumista varten perustettu puitejärjestelmä)?

14.3 Ilmoittakaa osiossa 14.1 tarkoitettujen sääolojen ajankohta.

14.4 Ilmoittakaa päivämäärä, johon saakka tukea voidaan maksaa.

14.5 Onko epäsuotuisista sääolosuhteista aiheutuneen vahingon määrä yli 30 prosenttia keskimääräisestä vuotuisesta liikevaihdosta, joka on laskettu kolmen kalenterivuoden ajanjaksolla ennen epäsuotuisista sääolosuhteista aiheutunutta tapahtumaa, tai epäsuotuisista sääolosuhteista aiheutunutta tapahtumaa edeltävään viisivuotiskauteen perustuvan kolmen vuoden keskimäärästä, lukuun ottamatta korkeinta ja alinta määrää?

☐ Kyllä ☐ Ei

Jos vastaus on kyllä, antakaa yksityiskohtaiset tiedot, joilla osoitetaan, että osiossa 14.5 asetettu edellytys täyttyy.

14.6 Osoittakaa, että epäsuotuisten sääolojen ja yritykselle aiheutuneen vahingon välillä on suora syy-seuraussuhde.

14.7 Jos kyse on asetuksen (EU) N:o 508/2014 35 artiklan 1 kohdassa tarkoitettujen epäsuotuisten sääolojen aiheuttamista menetyksistä, perustelkaa, miksi jäsenvaltio aikoo myöntää tukea sen sijaan, että rahallinen korvaus maksettaisiin mainitun asetuksen 35 artiklan mukaisista epäsuotuisten sääolojen varalta perustetuista keskinäisistä rahastoista.

14.8 Maksetaanko tuki suoraan kyseiselle yritykselle?

☐ Kyllä ☐ Ei

14.9 Esittäkää mahdollisimman tarkka arvio potentiaalisten tuensaajien kärsimistä vahingoista.

14.10 Ilmoittakaa, minkätyyppinen vahinko korvataan (esim. aineellinen omaisuusvahinko, tulojen menetys).

14.11 Ovatko tukikelpoisia kustannuksia ainoastaan epäsuotuisien sääolojen suorana seurauksena aiheutuneiden vahinkojen kustannukset?

☐ Kyllä ☐ Ei

14.12 Onko viranomainen, tuen myöntävän viranomaisen hyväksymä riippumaton asiantuntija tai vakuutusyhtiö arvioinut vahingon?

☐ Kyllä ☐ Ei

Jos vastaus on kyllä, tarkentakaa, mikä taho on arvioinut kustannukset.

14.13 Kuvatkaa, miten vahingot on laskettu.

14.14 Jos kyseessä on aineellinen omaisuusvahinko, lasketaanko se korjauskustannusten tai kyseisellä omaisuuserällä ennen epäsuotuisia sääoloja olleen taloudellisen arvon perusteella?

☐ Kyllä ☐ Ei

14.15 Jos kyseessä on aineellinen omaisuusvahinko, ylittääkö tuki korjauskustannukset tai omaisuuserän markkina-arvon laskun?

☐ Kyllä ☐ Ei

14.16 Jos kyse on omaisuudelle aiheutuneista aineellisista vahingoista, onko vahingon aiheuttama tulonmenetys yli 30 prosenttia keskimääräisestä vuotuisesta liikevaihdosta, joka on laskettu kolmen vuoden ajanjaksolla ennen epäsuotuisista sääolosuhteista aiheutunutta tapahtumaa, tai epäsuotuisista sääolosuhteista aiheutunutta tapahtumaa edeltävään viisivuotiskauteen perustuvan kolmen vuoden keskimäärästä, lukuun ottamatta korkeinta ja alinta määrää?

☐ Kyllä ☐ Ei

Jos vastaus on kyllä, antakaa yksityiskohtaiset tiedot, joilla osoitetaan, että kohdassa 14.15 asetettu edellytys täyttyy.

14.17 Jos kyse on tulonmenetyksestä, lasketaanko se vähentämällä

a) epäsuotuisten sääolosuhteiden aiheuttaman tapahtuman vuonna tai jokaisena seuraavana vuonna, johon tuotantovälineiden täydellinen tai osittainen tuhoutuminen vaikutti, tuotettujen kalastus- ja vesiviljelytuotteiden määrä kerrottuna kyseisen vuoden aikana saadulla keskimääräisellä myyntihinnalla

b) kalastus- ja vesiviljelytuotteiden keskimääräisestä vuosituotannosta, joka on tuotettu kolmen vuoden ajanjaksolla ennen epäsuotuisten sääolosuhteiden aiheuttamaa tapahtumaa, tai epäsuotuisten sääolosuhteiden aiheuttamaa tapahtumaa edeltävään viisivuotiskauteen perustuvan kolmen vuoden keskimääräisestä tuotannosta, lukuun ottamatta korkeinta ja alinta määrää, kerrottuna saadulla keskimääräisellä myyntihinnalla?

☐ Kyllä ☐ Ei

14.18 Lasketaanko vahinko erikseen kullekin yksittäiselle tuensaajalle?

☐ Kyllä ☐ Ei

14.19 Onko vahingon korvaamiseksi saatu tuki ja muut maksut rajoitettu enintään 100 prosenttiin tukikelpoisista kustannuksista, vakuutussopimusten perusteella saadut maksut mukaan luettuina?

☐ Kyllä ☐ Ei

14.20 Jos kyse on ennalta varautumiseen perustuvasta puitejärjestelmästä, voitteko vahvistaa, että jäsenvaltio noudattaa suuntaviivojen 130 kohdassa vahvistettua ilmoitusvelvoitetta?

☐ Kyllä ☐ Ei

14.21 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

15. Tuki vesiviljelyalan eläintautien ennaltaehkäisystä, valvonnasta ja hävittämisestä aiheutuneisiin kustannuksiin

Tämä osio on täytettävä, jos on kyse suuntaviivojen 5.4 jakson mukaisen vesiviljelyalan eläintautien ennaltaehkäisystä, valvonnasta ja hävittämisestä aiheutuneiden kustannusten korvaamiseen tarkoitetun tuen ilmoittamisesta. Jos kyse on tukitoimenpiteestä, joka on samantyyppinen kuin asetuksen (EU) N:o 1388/2014 39 artiklassa tarkoitettu tuki eläinten terveyttä ja hyvinvointia koskeviin toimenpiteisiin, täyttäkää osio 12.

15.1 Onko tukitoimenpide ennalta varautumiseen perustuva puitejärjestelmä tuen antamiseksi vesiviljelyalan eläintautien ennaltaehkäisystä, valvonnasta ja hävittämisestä aiheutuneisiin kustannuksiin?

☐ Kyllä ☐ Ei

(Jos vastaus on kyllä, osioita 15.5, 15.6 ja 15.9 ei tarvitse täyttää.)

15.2 Ilmoittakaa, mitä maailman eläintautijärjestön vahvistamassa eläintautien luettelossa, Euroopan parlamentin ja neuvoston asetuksen (EU) N:o 652/2014 (9) liitteessä II tai neuvoston direktiivin 2006/88/EY (10) 10 liitteessä IV olevassa II osassa mainittua eläintautia varten tukea myönnetään.

Huomatkaa, että jos on kyse eläintaudista, joka on sisällytetty maailman eläintautijärjestön vahvistamaan eläintautien luetteloon, sovelletaan sitä luettelon versiota, joka on voimassa tukitoimenpiteestä ilmoittamisen ajankohtana. Jos tuki on jo myönnetty tai maksettu, yksittäiseen tukeen sovelletaan uusinta tuen myöntämis- tai maksamisajankohtana julkaistua luettelon versiota ja tukijärjestelmään sovelletaan uusinta järjestelmän aloittamisajankohtana julkaistua luetteloa.

15.3 Onko tuki myönnetty osana unionin, kansallisen tai alueellisen tason ohjelmaa, joka koskee eläintautien ennaltaehkäisyä, valvontaa tai hävittämistä?

☐ Kyllä ☐ Ei

Jos vastaus on kyllä, ilmoittakaa asiaankuuluva ohjelma ja sen tätä tukea koskevat määräykset.

15.4 Onko tuki myönnetty osana toimivaltaisen kansallisen viranomaisen määräämiä kiireellisiä toimenpiteitä?

☐ Kyllä ☐ Ei

Jos vastaus on kyllä, ilmoittakaa asiaankuuluva toimenpide ja sen tätä tukea koskevat määräykset.

15.5 Mikä on vesiviljelyalan eläintautien ennaltaehkäisystä, valvonnasta ja hävittämisestä aiheutuneiden kustannusten ajankohta?

15.6 Ilmoittakaa päivämäärä, johon saakka tukea voidaan maksaa.

15.7 Maksetaanko tuki suoraan kyseiselle yritykselle?

☐ Kyllä ☐ Ei

15.8 Voitteko vahvistaa, ettei tukea myönnetä, jos todetaan, että tuensaajan tahalliset toimet tai laiminlyönti ovat aiheuttaneet taudin esiintymisen?

☐ Kyllä ☐ Ei

Jos vastaus on kyllä, ilmoittakaa määräykset, joissa esitetään osiossa 15.8 tarkoitettu edellytys.

15.9 Esittäkää mahdollisimman tarkka arvio potentiaalisten tuensaajien kärsimistä vahingoista.

15.10 Ilmoittakaa, mitkä seuraavista kustannuksista ovat tukikelpoisia. Kustannusten peruste:

☐ a) terveystarkastukset, analyysit, testit ja muut seulontatoimenpiteet

☐ b) rokotteiden, lääkkeiden ja eläinten hoidossa tarvittavien aineiden hankinta, varastointi, annostelu tai jakelu

☐ c) eläinten teurastaminen, lopettaminen ja hävittäminen

☐ d) eläintuotteiden ja eläimiin liittyvien tuotteiden hävittäminen

☐ e) tilojen ja varusteiden puhdistaminen ja desinfiointi

☐ f) eläinten teurastamisesta tai lopettamisesta sekä eläinten, eläintuotteiden ja eläimiin liittyvien tuotteiden hävittämisestä aiheutunut vahinko, rajoitettuna markkina-arvoon, joka näillä eläimillä ja tuotteilla olisi ollut ilman taudin vaikutusta

☐ g) tulonmenetykset, jotka ovat aiheutuneet uusien eläinten hankintaan liittyvistä vaikeuksista

☐ h) muut eläintaudeista vesiviljelyalalla aiheutuneet kustannukset.

Jos valitsette h:n, ilmoittakaa kustannukset ja perustelkaa, miksi tällaiset kustannukset olisivat tukikelpoisia.

Huomatkaa, että suuntaviivojen 110 kohdan h alakohdan mukaan muut kuin kohdissa a–g tarkoitetut kustannukset ovat tukikelpoisia vain poikkeuksellisissa ja asianmukaisesti perustelluissa tapauksissa.

15.11 Onko vahingon korvaamiseksi saatu tuki ja muut maksut rajoitettu enintään 100 prosenttiin tukikelpoisista kustannuksista, vakuutussopimusten perusteella saadut maksut mukaan luettuina?

☐ Kyllä ☐ Ei

15.12 Jos kyse on ennalta varautumiseen perustuvasta puitejärjestelmästä, voitteko vahvistaa, että jäsenvaltio noudattaa suuntaviivojen 130 kohdassa vahvistettua ilmoitusvelvoitetta?

☐ Kyllä ☐ Ei

15.13 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

16. Veronluonteisilla maksuilla rahoitettava tuki

Tämä osio on täytettävä, jos on kyse sellaisen tukitoimenpiteen ilmoittamisesta, joka rahoitetaan tiettyihin kalastus- tai vesiviljelyalan tuotteisiin niiden alkuperästä riippumatta sovellettavilla erityismaksuilla, erityisesti veronluonteisilla maksuilla, suuntaviivojen 5.5 jaksossa tarkoitetulla tavalla.

16.1 Rahoitetaanko tukijärjestelmä tiettyihin kalastus- tai vesiviljelyalan tuotteisiin niiden alkuperästä riippumatta sovellettavilla erityismaksuilla, erityisesti veronluonteisilla maksuilla?

☐ Kyllä ☐ Ei

Jos vastaus on kyllä, kuvatkaa yksityiskohtaisesti, miten tukijärjestelmä on rahoitettu.

16.2 Hyödyttääkö tuki yhtäläisesti sekä kotimaisia että maahan tuotuja tuotteita?

☐ Kyllä ☐ Ei

Jos vastaus on kyllä, osoittakaa, miten järjestelmä hyödyttää sekä kotimaisia että maahan tuotuja tuotteita.

16.3 Ilmoittakaa, miten veronluonteisilla maksuilla saadut varat käytetään.

16.4 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

17. Toimintatuki syrjäisimmillä alueilla

Tämä osio on täytettävä, jos kyseessä on sellaisesta tukitoimenpiteestä ilmoittaminen, joka on syrjäisimmillä alueilla myönnettyä toimintatukea ja jonka tarkoituksena on lievittää kyseisillä alueilla vallitsevia erityisrajoitteita, jotka johtuvat niiden eristyneisyydestä, saaristoluonteesta ja erittäin syrjäisestä sijainnista, suuntaviivojen 5.6 jaksossa tarkoitetulla tavalla.

17.1 Onko tuki syrjäisimmillä alueilla myönnettyä toimintatukea, jonka tarkoituksena on lievittää kyseisillä alueilla vallitsevia erityisrajoitteita, jotka johtuvat niiden eristyneisyydestä, saaristoluonteesta ja erittäin syrjäisestä sijainnista?

☐ Kyllä ☐ Ei

Jos vastaus on kyllä, kuvatkaa, millaista toimintatukea myönnetään, ja ilmoittakaa kohdealue tai -alueet.

17.2 Ilmoittakaa alueella tai alueilla vallitsevat erityisrajoitteet, joita tuella on tarkoitus lievittää, ja kuvailkaa, miten tavoite on tuen avulla tarkoitus saavuttaa.

Huomatkaa, että suuntaviivojen 113 kohdan mukaan vain eristyneisyydestä, saaristoluonteesta ja erittäin syrjäisestä sijainnista johtuvat rajoitteet voidaan ottaa huomioon.

17.3 Määrittäkää erityisrajoitteista johtuvat lisäkustannukset ja niiden laskentamenetelmä, ja osoittakaa, että tuki on rajoitettu siihen, mikä on välttämätöntä syrjäisimpien alueiden erityisrajoitteiden lieventämiseksi.

17.4 Ottaako jäsenvaltio liiallisten korvausten välttämiseksi huomioon muuntyyppiset viranomaisten toimenpiteet, kuten syrjäisimpien alueiden kalastus- ja vesiviljelytuotteista aiheutuvien lisäkustannusten korvaaminen asetuksen (EU) N:o 508/2014 70, 71 ja 72 artiklan mukaisesti ja korvaussuunnitelmien toteuttamiseen myönnettävä valtiontuki mainitun asetuksen 73 artiklan mukaisesti?

☐ Kyllä ☐ Ei

Jos vastaus on kyllä, kuvailkaa tarkemmin, miten liialliset korvaukset vältetään.

17.5 Antakaa muut tiedot, joilla katsotte olevan merkitystä tässä osiossa ilmoitetun tukitoimenpiteen arvioinnissa.

18. Tuki muihin toimenpiteisiin

Tämä osio on täytettävä, jos kyse on sellaisen tukitoimenpiteen ilmoittamisesta, joka ei vastaa mitään suuntaviivojen 4 tai 5.1–5.6 jaksossa tarkoitetuista tukityypeistä mutta jonka jäsenvaltio aikoo joka tapauksessa myöntää tai jo myöntää suuntaviivojen 5.7 jaksossa tarkoitetulla tavalla.

18.1 Aikooko jäsenvaltio myöntää tai myöntääkö se jo tukea, joka ei vastaa mitään suuntaviivojen 4 tai 5.1–5.6 jaksossa tarkoitetuista tukityypeistä?

☐ Kyllä ☐ Ei

18.2 Kuvatkaa tukitoimenpide ja sen tavoitteet yksityiskohtaisesti.

18.3 Ilmoittakaa osioissa 1–9 annettujen tietojen lisäksi kaikki muut tiedot, joista käy selkeästi ilmi, että tuki on suuntaviivojen 3 jaksossa vahvistettujen periaatteiden mukaista.